111 



i Planten, afhænge af Varmegraden. Det gjælder dog 

 her fortrinsvis om Varmemaalinger , med hvis Resultater 

 jeg ikke vil trætte Dem; jeg skal kun endnu henvise til 

 nogle af Lysets Virkninger. At Lysstraalerne gribe ind 

 i Væxtmekanismen , har jeg omtalt; langt vigtigere er 

 deres Indflydelse paa Planternes Ernæring. Kun de grønne 

 Plantedele formaa at frembringe nyt organisk Stof af 

 Kulsyre og Vand ved Hjælp af andre Stoffer, der allerede 

 findes i deres Celler. Hele Plantemassen, f. Ex. et Træs, 

 er oprindelig dannet i de grønne Blade; der gives foruden 

 de bladgrøntførende Geller ingen anden Ting i Naturen, 

 der er i Stand til at frembringe organiske Stoffer af 

 uorganisk Materiale ; derfor nedstamme alle de dyriske Stoffer 

 fra dem, som de grønne Planter have dannet. De Stoffer, 

 der sammensætte vort Blod, vore Muskler og Nerver, vor 

 Hjærne, ere kun lidet modificerede Plantestoffer, der 

 bleve frembragte i de bladgrøntførende Celler; vort Legeme 

 bygger sig op af de samme Stoffer, af hvilke den spirende 

 Hvedeplante danner sine første Blade og Rødder, dog 

 med den Forskjel, at Planten er i Stand til selv at danne 

 disse Stoffer, hvilket vi ikke ere. Men det Middel, der 

 sætter den grønne Plante i Stand til at omsætte uorganiske 

 Stoffer til organiske, er Lyset; kun under dettes Med- 

 virkning ere de klorofylførende Celler i Stand til at 

 frembringe kulstofholdige Forbindelser af Luftens Kulsyre, 

 Forbindelser, der efter at have undergaaet nye Forandringer, 

 ere lige saa skikkede til at danne nye Plantedele som til 

 at ernære vort Legeme. Men det er kun en Del af Sol- 

 lyset, der fremkalder disse Virkninger i den grønne Plante : 

 den Del, der ved Brydningen i Prismet fortrinsvis viser 

 sig klart lysende for vort Øje og fremkalder Indtrykket 

 ■af det røde, gule og grønne; de Dele af Sollyset, der 



